
Број: 02-____________/20
Датум: 02.06.2020.године

На основу члана 41. и 51. Статута града Зворник – пречишћен текст („Службени гласник Града Зворник“, број 5/17), и члана 3. Правилника о расподјели средстава за подршку пронаталитетној политици града Зворник - појединци, број: 02-020-4/20 од 14.05.2020. године („Службени гласник Града Зворник“, број 07/20), Градоначелник расписује

Ј А В Н И   К О Н К У Р С

за додјелу новчаних средстава за суфинансирање трошкова 

једне процедуре асистиране репродукције - вантјелесне оплодње

I

Расписује се Јавни конкурс за додјелу новчаних средстава за суфинансирање трошкова једне процедуре асистиране репродукције - вантјелесне оплодње.

Укупна новчана средства планирана за ове намјене износе 25.000КМ.

II

Право на додјелу новчаних средстава могу остварити брачни парови-породице: 
· Које су већ користиле три процедуре асистиране репродукције на терет средстава обавезног здравственог осигурања признате од Фонда здравственог осигурања  Републике Српске, 
· Породице које су самостално финансирале двије процедуре вантјелесне оплодње из сопствених средстава,

· Породице које су имале двије неуспјешне процедуре асистиране репродукције на терет обавезног здравственог осигурања признате од Фонда здравственог осигурања Републике Српске и једну неуспјелу процедуру финансирану из сопствених извора,
· Породице које конкуришу за процедуру донације репродуктивног материјала без обзира на број урађених претходних поступака,

· Да имају пријављено пребивалиште на подручју града Зворник најмање 12 мјесеци од дана предаје захтјева.
III

Уз захтјев за додјелу новчаних средстава подносиоци су дужни доставити следећу документацију:

1) Фотокопију личне карте, за оба супружника,

2) Медицинску документацију којом доказују претходне покушаје асистиране репродукције,

3) Медицинску документацију којом доказују неопходност донације репродуктивног материјала,

4) Увјерење о пребивалишту, за оба супружника,
5) Предрачун или рачун трошкова асистиране репродукције, односно донације репродуктивног материјала,

6) Фотокопију текућег рачуна.
IV

(1) Јавни конкурс  за текућу годину се објављује у првом кварталу на огласној табли Града Зворник  и интернет страници Града Зворник.

(2) Конкурс је отворен до 30. новембра или до утрошка буџетом планираних средстава
(3) Неблаговремени и непотпуни захтјеви неће се узети у разматрање.

V
Захтјеви са потребном документацијом могу се поднијети непосредно у пријемну канцеларију Градске управе града Зворник или поштом на адресу: Градска управа града Зворник, Одјељење за привреду и друштвене дјелатности, улица Светог Саве 124, Зворник.

VI
Комисија именована од стране Градоначелника ће размотрити захтјеве и утврдити приједлог за доношење коначне Одлуке.

VII
На основу приједлога Комисије и евентуалних примједби подносиоца захтјева, Градоначелник доноси Одлуку о додјели новчаних средстава.
VIII
Подносилац захтјева који оствари право на новчана средства, обавезан је да поднесе извјештај о утрошеним средствима.

IХ
Одлука Градоначелника о додјели средстава  је коначна.

Све додатне информације о овом конкурсу можете добити на телефон: +387 56 232 233 (контакт особа: Младен Николић).

                                                 




 ГРАДОНАЧЕЛНИК 

 Зоран  Стевановић
